Marco Rose

Marco Rose (s. 11. syyskuuta 1976 Leipzig, Itä-Saksa) on saksalainen jalkapallovalmentaja ja entinen puolustaja.

Ura pelaajana

Leipzigissa syntynyt Rose pelasi juniorina kotikaupunkinsa eri seurojen organisaatioissa, ensin Rotation 1950 Leipzigissa ja 1. FC Lokomotive Leipzigissa, myöhemmin VfB Leipzigissa. Rose liittyi VfB:n edustusjoukkueeseen kesällä 1994, mutta pelasi ensin lähinnä reservijoukkueessa. Hän edusti seuraa 2. Bundesliigassa ja Regionalligassa, kunnes siirtyi kesällä 2000 Hannover 96:een.

Rose edusti Hannoveria kaksi kautta 2. Bundesliigassa, mutta peliaika jäi vähäiseksi. Kaudella 2001/02 hän pääsi juhlimaan 2. Bundesliigan mestaruutta, muttei jatkanut Hannoverissa Bundesliigaan, vaan siirtyi FSV Mainziin. Mainzin paidassa Rose pääsi pelaamaan myös Bundesliigaa, kun joukkue nousi pääsarjaan kaudeksi 2004/05. Kaikkiaan Rose edusti Mainzia kahdeksan vuotta ja pelasi vielä kaksi kautta seuran reservijoukkueessa, kunnes lopetti pelaajauransa vuonna 2012.Marco Rose Wetlfussball.de. Viitattu 16.6.2017. Marco Rose Transfermarkt.de. Viitattu 16.6.2017. 

Ura valmentajana

Rose aloitti valmennusuransa kesällä 2010 FSV Mainzin reservijoukkueessa Martin Schmidtin apuvalmentajana."Kleine" 05er wollen Klassenerhalt sichern - Marco Rose bleibt beim FSV Mainz 05 Allgemeine Zeitung. Viitattu 16.6.2017.  Kahden kauden jälkeen Rose siirtyi Lokomotive Leipzigin päävalmentajaksi.Marco Rose folgt dem Lo(c)kruf aus Leipzig Rhein-Zeitung. Viitattu 16.6.2017.  Rose luotsasi Lokomotiven Regionalliga Nordostissa kymmenenneksi kaudella 2012/13. Kauden jälkeen seura vapautti Rosen tehtävistään.Marco Rose verlässt 1. FC Lok Leipzig zum Saisonende  Sportive.de. Viitattu 16.6.2017. 

Heinäkuussa 2013 Rose siirtyi FC Red Bull Salzburgin organisaatioon juniorivalmentajaksi.Marco Rose wird ein Bulle – Ehemaliger Lok-Trainer heuert in Salzburg an  Leipziger Volkszeitung. Viitattu 16.6.2017.  Rose valmensi ensin kaksi kautta U16-joukkuetta ja siirtyi sitten U18-joukkueen päävalmentajaksi. Rose luotsasi joukkueensa UEFA Youth Leaguen mestariksi kaudella 2016/17. 

Kesäkuussa 2017 Rosesta tuli FC Red Bull Salzburgin päävalmentaja kaksivuotisella sopimuksella.Marco Rose übernimmt ab sofort den Posten des Cheftrainers beim FC Red Bull Salzburg Red Bull Salzburg. Viitattu 16.6.2017.  Rosen johdolla Salzburg voitti viidennen perättäisen Itävallan Bundesliigan mestaruuden.Salzburg zum fünften Mal in Folge Meister Kicker.de. Viitattu 7.5.2018.  Rose luotsasi seuransa menestykseen myös Eurooppa-liigassa, jossa Salzburg eteni historiallisesti aina välieriin saakka. Finaalipaikan vei seuralta lopulta Olympique de Marseille, joka voitti välieräsarjan jatkoaikamaalilla yhteismaalein 2-3.Atletico Madrid ja Marseille finaaliin - Arsenalille pettymys Eurooppa-liigassa Yle Urheilu. Viitattu 7.5.2018.

Huhtikuussa 2019 kerrottiin, että Rose siirtyy kauden 2018/19 jälleen Saksan Bundesliigaan Borussia Mönchengladbachin päävalmentajaksi.Offiziell: Rose wird im Sommer Trainer in Gladbach Rose luotsasi vappuna 2019 Salzburgin Itävallan cupin mestaruuteen, kun loppuottelussa kaatui SK Rapid Wien 2–0.RB Salzburg gewinnt österreichischen Pokal Kicker. Viitattu 2.5.2019. Rose päätti Salzburg-pestinsä tuplamestaruuteen, kun seura juhli Itävallan Bundesliigassa kuudetta perättäistä mestaruutta.Meister Salzburg hofft auf Champions League ohne Quali

Debyyttikaudellaan 2019/20 Rose luotsasi Mönchengladbachin Bundesliigassa neljänneksi. Syyskaudella joukkue jopa johti sarjaa kahdeksan kierroksen ajan. Helmikuussa 2021 kerrottiin, että Rose jättää Mönchengladbachin kauden jälkeen ja siirtyy Borussia Dortmundin päävalmentajaksi.Marco Rose: Borussia Monchengladbach boss 'opts' to take Borussia Dortmund job Mönchengladbachin kevätkausi sujui aiempaa vaisummin ja hän luotsasi joukkueen kauden päätteeksi sijalle 8.undesliga Tabelle 2020/21 34. Spieltag  Dortmundin peräsimessä Rose ei onnistunut vakuuttamaan seurajohtoa. Dortmund sijoittui Bundesliigassa toiseksi, mutta putosi Saksan cupissa jo neljännesvälierissä FC St. Paulille ja Mestarien liigassa tie katkesi lohkovaiheeseen.Dortmund scheitert sensationell an St. PauliMessias nousi AC Milanin sankariksi 87. minuutilla – 11 joukkuetta varmistanut jatkopaikkansa Mestarien liigassa, Dortmund putosi jatkosta Kauden jälkeen Rose sai potkut Dortmundista.BVB and Marco Rose part company 

Syyskuun alussa 2022 Rosesta tuli RB Leipzigin päävalmentaja.Zurück im Heimatkosmos: Rose übernimmt RB Leipzig RB Leipzig voitti Rosen alaisuudessa vuonna 2023 Saksan cupin ja DFL-Supercupin. Hänet erotettiin tehtävästään 30. maaliskuuta 2025. Erottamisen aikoihin RB Leipzig oli Bundesliigan sarjataulukossa kuudentena.

Meriitit
Pelaajana
 2. Bundesliiga: 2002

Valmentajana
 Itävallan mestaruus (2): 2018, 2019
 Itävallan cup: 2019
 Saksan cup: 2023
 DFL-Supercup: 2023
 UEFA Youth League: 2017
 Itävallan nuorten mestaruus: 2016

Lähteet

 Aiheesta muualla 

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1976 syntyneet
Luokka:Elävät henkilöt